钦定古今图书集成/明伦汇编/氏族典/第242卷 > 张质
## 钦定古今图书集成/明伦汇编/氏族典/第242卷 > 张质

按《宋史张质传》：“质字守朴，博州高唐人。少孤，养于兄
赞。赞为枢密院典谒，质因得隶兵房，颇为赵普、曹彬
所知。太宗征河东，还驻镇阳，彬方典枢密，一夕议调
发屯兵，时军载簿领，阻留在道，质潜计兵数，部分军
马，及得兵籍较之，悉无差谬。累迁本房副都承旨。咸
平初，授枢密副都承旨。大中祥符七年，转都承旨。在”
枢要五十年，练习事程，精敏端悫，未尝有过。天禧元
年，卒。录其子大理评事纯为卫尉寺丞，孙思道为三班奉职。